માનવમિત્ર, ગાંધીનગર : અમદાવાદ શહેરનાં વિવિધ વિસ્તારમાં ગેરકાયદે કોલ સેન્ટર પર દરોડા પાડી પોલીસ દ્વારા તેનો પર્દાફાશ કરવા છતાં એક યા બીજી તરકીબો અપનાવી ગુનેગારો પૈસાની લાલચમાં કોલ સેન્ટરનો કિમીયો ચાલુ રાખી રહ્યા છે ત્યારે આજે ગાંધીનગરમાં પણ રાયસણ ખાતે ચાલતાં ગેરકાયદે કોલ સેન્ટરનો સ્થાનિક એસઓજીએ પર્દાફાશ કર્યો હતો અને એક આરોપીની ધરપકડ કરી હતી. પોલીસે દરોડાનાં સ્થળેથી આરોપીઓની ધરપકડ કરી કોમ્પ્યુટર, લેપટોપ, મેજિક જેક સહિતનો મુદ્દામાલ જપ્ત કર્યો હતો અને સમગ્ર મામલે વધુ તપાસ હાથ ધરી હતી.